**บทที่ 3**

**วิธีดำเนินการวิจัย**

 การวิจัยเรื่อง ตัวแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือครั้งนี้เป็นการวิจัยและพัฒนา ดำเนินการวิจัยโดยวิธีการวิจัยในเชิงปริมาณ และการวิจัยเชิงคุณภาพ (Mixed Method Research) ผู้วิจัยได้กำหนดวิธีการดำเนินการวิจัยเป็น 2 ระยะ ดังนี้

 การวิจัยระยะที่ 1 เพื่อศึกษาปัจจัยที่มีผลต่อการพัฒนาการบริหารจัดการของเทศบาลตำบลในเขตภาคตะวันออกเฉียงเหนือใช้วิธีการวิจัยเชิงปริมาณ

 1. ประชากร กลุ่มตัวอย่าง ที่ใช้ในการวิจัย

 2. ตัวแปรที่ใช้ในการวิจัย

 3. เครื่องมือที่ใช้ในการจัดเก็บข้อมูล

 4. การเก็บรวบรวมข้อมูล

 5. การวิเคราะห์ข้อมูล

การวิจัยระยะที่ 2 เพื่อสร้างและยืนยันรูปแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือใช้วิธีการวิจัยเชิงคุณภาพ

 1. กลุ่มตัวอย่างเป้าหมาย

 2. เครื่องมือที่ใช้ในการรวบรวมข้อมูล

 3. การวิเคราะห์ข้อมูล และสร้างรูปแบบการพัฒนา

**การวิจัยระยะที่ 1 เพื่อศึกษาปัจจัยที่มีผลต่อการพัฒนาการบริหารจัดการของเทศบาลตำบลในเขตภาคตะวันออกเฉียงเหนือ**

 ผู้วิจัยได้ศึกษารายละเอียด ดังนี้

 **1. ประชากร กลุ่มตัวอย่าง ที่ใช้ในการวิจัยเชิงปริมาณ**

 1.1 ประชากร ได้แก่ ประชาชนผู้มีสิทธิ์เลือกตั้งในเขตภาคตะวันออกเฉียงเหนือ จำนวน 1,410,580 คน (ข้อมูลผู้มีสิทธิ์เลือกตั้ง คณะกรรมการเลือกตั้ง, 2559)

 1.2 กลุ่มตัวอย่างได้แก่ ประชาชนผู้มีสิทธิ์เลือกตั้งในเขตเทศบาลตำบลในเขต ภาคตะวันออกเฉียงเหนือ จำนวน 400 คน โดยใช้วิธีกำหนดขนาดกลุ่มตัวอย่างตามสูตรของ

Yamane (1973, p. 727) ดังนี้

 $n= \frac{N}{1+N\left(e\right)^{2}}$

 กำหนดให้ n = จำนวนของกลุ่มตัวอย่าง

 N = จำนวนประชากรทั้งหมด

 E = ค่าความคลาดเคลื่อนที่ยอมให้เกิดขึ้นสำหรับ

 การวิจัยในครั้งนี้กำหนดให้ไม่เกิน .05

 แทนค่าสูตรได้ดังนี้

 $n= \frac{17,009,430}{1+17,009,430\left(0.05\right)^{2}}$ =$\frac{17,009,430}{425,235.75}$ = 400

 ขนาดของกลุ่มตัวอย่างที่ใช้ในการวิจัยครั้งนี้จาการคำนวณตาม สูตรของ Yamame คำนวณได้ 400 คน เพื่อให้เป็นไปตามหลักเกณฑ์ด้านคณิตศาสตร์และสติวิจัย จึงกำหนดขนาดของกลุ่มตัวอย่างเป็น 400 คน

 1.3 การสุ่มตัวอย่างจากประชากร

 ผู้วิจัยกำหนดขั้นตอนการสุ่มตัวอย่าง โดยใช้วิธีการสุ่มตัวอย่างแบบหลายขั้นตอน (Multi –stage Random Sampling) โดยจะเลือกกลุ่มตัวอย่างจากประชากร ดังตารางที่ 3.1

**ตารางที่ 3.1**

*จำนวนเทศบาลตำบลในเขตภาคตะวันออกเฉียงเหนือ*

|  |  |  |  |  |
| --- | --- | --- | --- | --- |
| ที่ | เทศบาลตำบลในเขตภาคตะวันออกเฉียงเหนือ | เทศบาลตำบล(แห่ง) | ประชากร (คน) | กลุ่มตัวอย่าง |
| 1 | จังหวัดกาฬสินธุ์  | 77 | 776,651 | 18 |
| 2 | จังหวัดขอนแก่น  | 60 | 1,429,431 | 33 |
| 3 | จังหวัดชัยภูมิ  | 35 | 892,023 | 21 |
| 4 | จังหวัดนครพนม  | 22 | 547,337 | 13 |
| 5 | จังหวัดนครราชสีมา  | 85 | 2,064,425 | 48 |
| 6 | จังหวัดบึงกาฬ | 18 | 315,858 | 9 |
| 7 | จังหวัดบุรีรัมย์  | 57 | 1,208,190 | 28 |
| 8 | จังหวัดมหาสารคาม  | 18 | 771,070 | 18 |
| 9 | จังหวัดมุกดาหาร  | 21 | 266,732 | 7 |
| 10 | จังหวัดยโสธร  | 23 | 429,383 | 10 |
| 11 | จังหวัดร้อยเอ็ด  | 38 | 1,042,321 | 24 |
| 12 | จังหวัดเลย  | 26 | 496,389 | 12 |
| 13 | จังหวัดศรีสะเกษ | 33 | 1,132,178 | 26 |
| 14 | จังหวัดสกลนคร  | 47 | 876,123 | 20 |
| 15 | จังหวัดสุรินทร์  | 24 | 1,063,506 | 25 |
| 16 | จังหวัดหนองคาย  | 18 | 399,309 | 10 |
| 17 | จังหวัดหนองบัวลำภู  | 22 | 393,926 | 10 |
| 18 | จังหวัดอำนาจเจริญ  | 20 | 239,159 | 7 |
| 19 | จังหวัดอุดรธานี  | 32 | 1,210,839 | 28 |
| 20 | จังหวัดอุบลราชธานี  | 40 | 1,410,580 | 33 |
| รวม | 17,009,430 | 400 |

 ในการวิจัยครั้งนี้ ผู้วิจัยใช้วิธีการสุ่มตัวอย่างแบบหลายขั้นตอน (Multi-stage Random Sampling) ด้วยพื้นที่วิจัย และประชากร กลุ่มตัวอย่างที่ใช้ในการวิจัยนั้นมีขนาดใหญ่และผู้วิจัยมีข้อจำกัดในด้านระยะเวลา กำลังคน และงบประมาณในการเก็บรวบรวมข้อมูล

 **2. ตัวแปรที่ใช้ในการวิจัย**

 2.1 ตัวแปรอิสระ ซึ่งเป็นปัจจัยส่งผลต่อการพัฒนาการบริหารจัดการของเทศบาลตำบลในเขตภาคตะวันออกเฉียงเหนือโดยผู้วิจัยได้สังเคราะห์แนวคิดจากแนวคิดต่าง ๆ ได้แก่

 2.1.1 ด้านภาวะผู้นำ

 2.1.2 ด้านการจัดการความรู้

 2.1.3 ด้านการให้ข้อมูลข่าวสาร

 2.1.4 ด้านสมรรถนะหลัก

 2.1.5 ด้านธรรมาภิบาลในองค์กร

 2.1.6 ด้านบุคลิกภาพ

 2.1.7 ด้านความรับผิดชอบ

 2.1.8 ด้านการตัดสินใจ

 2.1.9 ด้านการติดต่อสื่อสาร

 2.1.10 ด้านคุณธรรมและจริยธรรม

 2.1.11 ด้านการมีส่วนร่วม

 2.1.12 ด้านการทำงานเป็นทีม

 2.2 ตัวแปรตาม ซึ่งเป็นปัจจัยผลลัพธ์ คือ ความสำเร็จในการบริหารจัดการของเทศบาลตำบลในเขตภาคตะวันออกเฉียงเหนือ คือ

 2.2.1 ด้านการเกิดประโยชน์สุขแก่ประชาชน

 2.2.2 ด้านการเกิดผลสัมฤทธิ์ของภารกิจของรัฐ

 2.2.3 ด้านการมีประสิทธิภาพและเกิดความคุ้มค่าในเชิงภารกิจของรัฐ

 2.2.4 ด้านการลดขั้นตอนการปฏิบัติงาน

 2.2.5 ด้านการปรับปรุงภารกิจให้ทนต่อสถานการณ์

 2.2.6 ด้านการอำนวยความสะดวกและตอบสนองความต้องการของประชาชน

 2.2.7 ด้านการประเมินผลการปฏิบัติราชการอย่างสม่ำเสมอ

 **3. เครื่องมือที่ใช้ในการเก็บรวบรวมข้อมูล**

 3.1 เครื่องมือที่ใช้การรวบรวมข้อมูล

 3.1.1 แบบสอบถาม

 เครื่องมือที่ใช้ในการรวบรวมข้อมูลในการวิจัยระยะที่ 1 เป็นแบบสอบถาม ซึ่งผู้วิจัยได้ปรับใช้ และพัฒนาเครื่องมือมาจากแนวคิดและทฤษฎีทีเกี่ยวข้อง ตัวแปรที่ใช้ในการวิจัยและแบบสอบถามที่มีนักวิจัยนักวิชาการได้ทำการศึกษาไว้แล้วและนำเครื่องมือวัดเหล่านั้นมาปรับข้อคำถามบางส่วนเพื่อให้สอดคล้องกับบริบทที่ศึกษาในครั้งนี้ภายใต้การควบคุมดูแลและ ให้คำแนะนำจากอาจารย์ที่ปรึกษา ลักษณะของเครื่องมือที่ใช้ในการวิจัยจะแบ่งออก 3 ตอน คือ

 ตอนที่ 1 แบบสอบถามเกี่ยวกับสถานภาพข้อมูลทั่วไปของผู้ตอบแบบสอบถาม คือ เพศ อายุ ตำแหน่งระดับการศึกษาหน่วยงานและจังหวัดลักษณะแบบสอบถามเป็นแบบ

ปลายเปิด

  ตอนที่ **2** แบบสอบถามเกี่ยวกับระดับปัจจัยการบริหารจัดการของเทศบาลตำบลในเขตภาคตะวันออกเฉียงเหนือ ลักษณะเป็นแบบสอบถามมาตราส่วนประมาณค่า (Rating Scale) ของ ลิเคิร์ท (Likert) แบ่งเป็น 5 ระดับ คือมากที่สุด มาก ปานกลาง น้อย น้อยที่สุด โดยจัดเรียงเนื้อหา ข้อคำถาม ตมลำดับของปัจจัยที่นำมาศึกษามีจำนวน ทั้งหมด 12 ข้อ ดังนี้

 1) ด้านภาวะผู้นำ จำนวน 7 ข้อ

 2) ด้านการจัดการความรู้ จำนวน 7 ข้อ

 3) ด้านการให้ข้อมูลข่าวสาร จำนวน 7 ข้อ

 4) ด้านสมรรถนะหลัก จำนวน 7 ข้อ

 5) ด้านธรรมาภิบาลในองค์กร จำนวน 7 ข้อ

 6) ด้านบุคลิกภาพ จำนวน 7 ข้อ

 7) ด้านความรับผิดชอบ จำนวน 7 ข้อ

 8) ด้านการตัดสินใจ จำนวน 7 ข้อ

 9) ด้านการติดต่อสื่อสาร จำนวน 7 ข้อ

 10) ด้านคุณธรรมและจริยธรรม จำนวน 7 ข้อ

 11) ด้านการมีส่วนร่วม จำนวน 7 ข้อ

 12) ด้านการทำงานเป็นทีม จำนวน 7 ข้อ

 ตอนที่ 3 แบบสอบถามที่เกี่ยวกับความสำเร็จในการบริหารจัดการของเทศบาลตำบลในเขตภาคตะวันออกเฉียงเหนือ ลักษณะเป็นแบบสอบถามมาตรส่วนประมาณค่า (Rating Scale) ของ ลิเคิร์ท (Likert) แบ่งเป็น 5 ระดับ คือมากทีสุด มาก ปานกลาง น้อย น้อยที่สุด โดยจัดเรียงเนื้อหา ข้อคำถามตามลำดับของปัจจัยที่นำมาศึกษามีจำนวน ทั้งหมด 7 ข้อ ดังนี้

 1. ด้านการเกิดประโยชน์สุขแก่ประชาชน จำนวน 6 ข้อ

 2. ด้านการเกิดผลสัมฤทธิ์ของภารกิจของรัฐ จำนวน 9 ข้อ

 3. ด้านการมีประสิทธิภาพและเกิดความคุ้มค่าในเชิงภารกิจของรัฐ จำนวน 5 ข้อ

 4. ด้านการลดขั้นตอนการปฏิบัติงาน จำนวน 5 ข้อ

 5. ด้านการปรับปรุงภารกิจให้ทนต่อสถานการณ์ จำนวน 5 ข้อ

 6. ด้านการอำนวยความสะดวกและตอบสนองความต้องการของประชาชน

จำนวน 4 ข้อ

 7. ด้านการประเมินผลการปฏิบัติราชการอย่างสม่ำเสมอ จำนวน 7 ข้อ

 3.2 การหาคุณภาพเครื่องมือวัดที่ใช้ในการวิจัย

 การหาคุณภาพเครื่องมือวัดในการวิจัยระยะที่ 1 นี้ ผู้วิจัยกำหนดวิธีการตรวจสอบเพื่อหาคุณภาพของเครื่องมือวัด โดยมีขั้นตอนดังนี้

 3.1.1 เครื่องมือวัดทุกฉบับได้ผ่านการพิจารณาด้านเนื้อหา ความหมาย และการใช้จากผู้ทรงคุณวุฒิ ตรวจสอบความครอบคลุมตามโครงสร้างของเนื้อหา ความสอดคล้องของข้อคำถามกับวัตถุประสงค์ (Item Objective Congruence : IOC) ว่าข้อคำถามเกี่ยวกับปัจจัยที่มีผลต่อตัวแบบการบริหารจัดการของเทศบาลตำบล ในเขตภาคตะวันออกเฉียงเหนือ ที่นำมาศึกษาทั้ง 12 ปัจจัย นั้น เป็นข้อคำถามที่ตรงกับสิ่งที่ต้องการวิจัยมีความถูกต้องและครอบคลุมเนื้อหาเชิงทฤษฎี ที่ได้ศึกษาวิเคราะห์ และกำหนดไว้เป็นนิยามศัพท์หรือไม่และตรวจสอบการใช้ถ้อยคำภาษาทีมีความเหมาะสม และสื่อความหมายที่ตรงกับสิ่งที่ต้องการจะสอบถามหรือไม่ โดยผู้เชี่ยวชาญ 3 ท่าน คือ

 1) ผศ.ดร. วาริธ ราศี วุฒิการศึกษา รัฐประศาสนศาสตร์ดุษฎีบัณฑิต

สาขารัฐประศาสนศาสตร์ตำแหน่ง ผู้ช่วยศาสตราจารย์ สังกัดคณะมนุษยศาสตร์และสังคมศาสตร์มหาวิทยาลัยราชภัฏมหาสารคาม ตรวจสอบด้านโครงสร้างและเนื้อหา

 2) ดร. ปัณณ์พงษ์ สุนาพันธ์ วุฒิการศึกษาปรัชญาดุษฎีบัณฑิต (ภาษาไทย) ตำแหน่งครูเชี่ยวชาญ พิเศษ โรงเรียนท่าขอนยาง อำเภอเมืองจังหวัดมหาสารคาม ตรวจสอบด้านภาษาการวิจัย

 3) ผศ.ดร. รังสรรค์ สิงหเลิศ วุฒิการศึกษา ปรัชญาดุษฎีบัณฑิต สาขาประชากรศึกษา ตำแหน่ง ผู้ช่วยศาสตราจารย์ สังกัดคณะมนุษยศาสตร์และสังคมศาสตร์มหาวิทยาลัยราชภัฏมหาสารคามตรวจสอบด้านสถิติ การวัด และการประเมินผลการวิจัย

 3.1.2 นำแบบสอบถามที่สร้างขึ้น และผ่านการตรวจสอบเชิงเนื้อหาแล้วไปทดลองใช้กับประชาชนในเขตเทศบาลตำบลในเขตจังหวัดมหาสารคาม จำนวน 40 คน ซึ่งไม่ได้เป็นกลุ่มตัวอย่างในการวิจัย (รังสรรค์ สิงหเลิศ, 2551, น. 141) ได้ค่า IOC เท่ากับ 0.80 – 1.00

 3.1.3 จากนั้นนำข้อมูลมาวิเคราะห์อำนาจจำแนกรายข้อใช้เทคนิค (Item Total Correlation) โดยหาค่าสัมประสิทธิ์สหสัมพันธ์รายข้อกับคะแนนรวมของแบบสอบถามได้นั้นเลือกข้อที่มีค่าตั้งแต่ 0.248 – 0.830 ขึ้นไปนำข้อมูลที่ได้ตามเกณฑ์มาวิเคราะห์หาค่าความเชื่อมั่นของแบบสอบถามทั้งฉบับโดยวิธีการหาค่าสัมประสิทธิ์แอลฟ่า (Alpha Coefficient) ตามวิธีของ ครอนบาค (Cronbach, lee Joseph, 1970, p. 161) มีค่าเท่ากับ 0.987

 3.1.4 ผู้วิจัยนำแบบสอบถามที่ปรับปรุงแก้ไขแล้วไปพบอาจารย์ที่ปรึกษาวิทยานิพนธ์ และผู้เชี่ยวชาญเดิม เพื่อรับฟังความคิดเห็น ข้อเสนอแนะ จนได้รับความเห็นชอบจึงนำไปจัดพิมพ์แบบสอบถามฉบับสมบูรณ์แล้วนำไปใช้เก็บรวบรวมข้อมูลกับกลุ่มตัวอย่างจริงต่อไป

 **4. การเก็บรวบรวมข้อมูล**

 ผู้วิจัยดำเนินการเก็บรวบรวมข้อมูลเพื่อการวิจัย เรื่อง ตัวแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือ ตามขั้นตอน ดังนี้

 4.1 ดำเนินการจัดทำแบบสอบถามมีจำนวนเท่ากับกลุ่มตัวอย่าง ที่ใช้ในการวิจัยขอหนังสือรับรองและแนะนำตัวผู้ศึกษาจากคณะรัฐศาสตร์ และรัฐประศาสนศาสตร์มหาวิทยาลัยราชัฏมหาสารคาม เพื่อขอความร่วมมือจากผู้ว่าราชการจังหวัด และสำนักงานท้องถิ่นจังหวัดในเขตภาคตะวันออกเฉียงเหนือในการตรวจสอบสถิติกลุ่มประชากร และเก็บรวบรวมข้อมูล

 4.2 ผู้วิจัยแต่งตั้งผู้ช่วยในการวิจัยจำนวน 8 คน เพื่อช่วยเหลือในการจัดเก็บข้อมูลวิจัยโดยเป็นผู้ดำเนินการแจกแบบสอบถาม ซึ่งผู้วิจัยมีการประชุมชี้แจงทำความเข้าใจในวัตถุประสงค์ของการวิจัยระเบียบขั้นตอนในการลงพื้นที่เก็บข้อมูลก่อนที่จะดำเนินการเก็บรวบรวมแบบสอบถามดำเนินการเก็บรวบรวมข้อมูลจากแบบสอบถามที่ได้รับมาวิเคราะห์ข้อมูล

 **5. การวิเคราะห์ข้อมูล**

 5.1 การวิเคราะห์ข้อมูลการวิจัยในระยะที่ 1 นี้ผู้วิจัยนำข้อมูลทั้งหมดมาจัดหมวดหมู่และบันทึกคะแนนแต่ละข้อในรูปรหัส (Coding Form) หลังจากนั้นนำข้อมูลทั้งหมดไปวิเคราะห์ด้วยเครื่องคอมพิวเตอร์สำเร็จรูปเพื่อทดสอบสมมติฐานเชิงทฤษฎีชั่วคราวที่สร้างขึ้นก่อนการวิจัย

 5.2 การวิเคราะห์เชิงพรรณนา (Descriptive Method) เพื่ออธิบายข้อมูลทั่วไป สถิติ

ที่ใช้ได้แก่ ค่าเฉลี่ย ร้อยละ ความถี่ และค่าเบี่ยงเบนมาตรฐานสถิติวิเคราะห์ เพื่อทดสอบสมมติฐานในการวิจัย ใช้การวิเคราะห์การถดถอยพหุคูณเส้นตรง (Multiple Linear Regression)เพื่ออธิบายปัจจัยส่งผลต่อการพัฒนาการบริหารจัดการของเทศบาลตำบลในเขตภาคตะวันออกเฉียงเหนือโดยกำหนดระดับนัยสำคัญทางสถิติที่ .05 (Level of Significant)

**การวิจัยระยะที่ 2 เพื่อสร้างและยืนยันตัวแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือ**

 ผู้วิจัยได้ศึกษารายละเอียด ดังนี้

 **1. กลุ่มตัวอย่างเป้าหมายที่ใช้ในการวิจัย ระยะที่ 2**

 1.1 กลุ่มตัวอย่างเป้าหมายในการวิจัยในระยะที่ 2 ประกอบด้วย ผู้บริหารเทศบาลตำบล ปลัดเทศบาลตำบล รองปลัดเทศบาลตำบล หัวหน้าสำนักหรืออำนวยการกอง ผู้เชี่ยวชาญและนักวิชาการ จำนวน 20 คน ใช้การเลือกแบบเฉพาะเจาะจง (Purposive Sampling) ประกอบด้วย

 1.1.1 คณะผู้บริหารเทศบาลตำบล จำนวน 4 คน

 1.1.2 ผู้เชี่ยวชาญ นักวิชาการ จำนวน 4 คน

 1.1.3 ปลัดเทศบาลตำบล จำนวน 4 คน

 1.1.4 รองปลัดเทศบาลตำบล จำนวน 4 คน

 1.1.5 ผู้อำนวยการกองหรือหัวหน้าส่วน จำนวน 4 คน

 **2. เครื่องมือที่ใช้ในการรวบรวมข้อมูล**

 2.1 เครื่องมือที่ใช้ในการวิจัยขั้นตอนที่ 2 คือ แบบตรวจสอบยืนยัน “Connoisseurship” ตัวแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือที่ผู้วิจัยนำผลมาจากการวิจัยในขั้นตอนที่ 1 มาสร้างขึ้นเพื่อใช้เป็นร่างในการพิจารณา ในกาตรวจสอบยืนยัน “Connoisseurship” เพื่อให้ผู้บริหารเทศบาลตำบลปลัดเทศบาลตำบล รองปลัดเทศบาลตำบล หัวหน้าสำนักหรือำนวยการกอง ผู้เชี่ยวชาญและนักวิชาการ ทำการวิพากษ์ พร้อมให้ค่าคะแนน ตัวแบบการบริหารจัดการของเทศบาลตำบลในเขตภาคตะวันออกเฉียงเหนือ

 2.2 เครื่องมือที่ใช้รวบรวมข้อมูลในการวิจัย

 การวิจัยขั้นตอนที่ 2 เป็นการสร้างตัวแบบความสำเร็จในการการบริหารจัดการของเทศบาลตำบล ในเขตภาคตะวันออกเฉียงเหนือโดยการตอบแบบตรวจสอบยืนยัน“Connoisseurship” โดยผู้บริหารเทศบาลตำบล ปลัดเทศบาลตำบล รองปลัดเทศบาลตำบล หัวหน้าสำนักหรืออำนวยการกอง ผู้เชี่ยวชาญและนักวิชาการ ของกลุ่มเป้าหมาย จำนวน 20 คน การเก็บข้อมูลการวิจัยในขั้นตอนที่ 2 นี้ ผู้วิจัยเก็บรวบรวมข้อมูลจากการวิจารณ์และข้อเสนอแนะโดยเป็นแบบสอบถามมาตราส่วนประมาณค่าและขอรับข้อเสนอแนะจากบทพิพากษ์ของผู้เชี่ยวชาญ ในส่วนของแบบสอบถามมาตรส่วนประมาณผู้วิจัยได้แบ่งระดับความคิดเห็นต่อความเป็นไปได้ตามวิธีการของลิเคอร์ท (Likert) มี 5 ระดับ และนำผลจากากรเสนอแนะมาปรับปรุงเป็นตัวแบบการบริหารจัดการของเทศบาลตำบลในเขตภาคตะวันออกเฉียงเหนือ และข้อเสนอแนะ พร้อมทำการบันทึกภาพ บันทึกเสียงทุกเนื้อหา แล้วทำการสังเคราะห์ข้อมูลจากการวิจารณ์และข้อเสนแนะจากการถอดข้อความเพื่อนำมาเทียบเคียงกับบริบทของการวิจัย และปรับปรุงตามการวิจารณ์และข้อเสนอแนะ

 2.3 การวิเคราะห์ข้อมูล และการสร้างตัวแบบการบริหารจัดการของเทศบาล

ตำบลในเขตภาคตะวันออกเฉียงเหนือ

 2.4 การวิเคราะห์ข้อมูลการวิจัยในขั้นตอนที่ 2 ผู้วิจัยทำการวิเคราะห์ข้อวิจารณ์

และข้อเสนอแนะที่ได้จากแบบสอบถามมาตราส่วนประมาณค่าและขอรับข้อเสนอแนะจากบทวิพากษ์ของผู้เชี่ยวชาญในส่วนของแบบสอบถามมาตราส่วนประมาณค่าผู้วิจัยได้แบ่งระดับความคิดเห็นต่อความเป็นไปได้ตามวิธีการของลิเคอร์ท (Likert) มี 5 ระดับ และนำผลจากการเสนอแนะมาปรับปรุงเป็นตัวแบบการบริหารจัดการของเทศบาลตำบลในเขตภาคตะวันออกเฉียงเหนือเพื่อนำมาวิเคราะห์ข้อมูลมาจัดทำตัวแบบการบริหารจัดการของเทศบาลตำบลในเขตภาคตะวันออกเฉียงเหนือ โดยมีขั้นตอนดังนี้

 2.4.1 นำผลการวิเคราะห์ข้อมูลที่ได้จากการวิจัย ขั้นตอนที่ 1 มาสร้างตัวแบบการบริหารจัดการของเทศบาลตำบลในเขตภาคตะวันออกเฉียงเหนือเพื่อใช้เป็นร่างในการพิจารณานำมาจัดกลุ่ม (Grouping) สร้างตัวแบบการริหารจัดการของเทศบาลตำบลในเขตภาคตะวันออกเฉียงเหนือ เพื่อเป็นรูปแบบในการพิจารณา

 2.4.2 การยืนยันรูปแบบ โดยการวิเคราะห์ความคิดเห็นของผู้เชี่ยวชาญเพื่อตรวจสอบยืนยัน โดยการตรวจสอบยืนยัน “Connoisseurship” และนำผลจาการเสนอแนะมาปรับปรุงเป็น ได้แก่ ตัวแบบการบริหารจัดการวิเคราะห์ความคิดเห็นของผู้เชี่ยวชาญ โดยการตรวจสอบยืนยัน “Connoisseurship” เกณฑ์ในการพิจารณาพัฒนาการบริหารจัดการของเทศบาลตำบลในเขตภาคตะวันออกเฉียงเหนือซึ่งแนวทางการพัฒนาให้ผู้เชี่ยวชาญโดยเลือกคุณลักษณะที่มีค่าเฉลี่ยมากกว่า 3.50 เพื่อนำมาเขียนเป็นตัวแบบการบริหารจัดการของเทศบาลตำบลในเขตภาคตะวันออกเฉียงเหนือ ต่อไป